Hvitkronespurv

Hvitkronespurv (Zonotrichia leucophrys) er en middels stor spurv som hører til i Amerika. Som voksen er den om lag 18 cm lang. Den har svarte og hvite striper på hodet. Ansiktet er grått, øvre del av kroppen er brunstripet. Den har lang stjert og grå og brune vinger. Reiret bygges i busker eller på bakken. De legger 3-5 brungrå eller grønnblå egg. Den holder til i nordlige Canada og vestlige del av USA og overvintrer i det sørlige USA.

 Observasjoner i Norge 
Fuglen er svært sjelden i Europa, det er bare observert mellom fem og ti fugler her. Men i oktober 2009 tok mange ornitologer og fuglekikkere turen til Ona for å se på den sjeldne fuglen.Ragnhild Avdem Fretland: Amerikansk pøbelspurv skaper fuglesensasjon på Ona Artikkel i Dagbladet 5. oktober 2009 side 2-3Arnfinn Mauren:Voldsomt adrenalinkick. Artikkel i Aftenposten 12. oktober 2009 side 9. Det var et ungt eksemplar av arten, og man regnet med at den hadde fulgt med vinden over Atlanterhavet.

 Referanser 

 Eksterne lenker 


Kategori:Buskspurver